
ГОДИШЕН ДОКЛАД

за оценка на удовлетвореността на потребителите на административни услуги, предоставяни от 
РДПБЗН – Велико Търново през 2025 г.

I. Увод
Предоставянето на качествени услуги от администрацията е приоритет в дейността на Регионалната дирекция „Пожарна безопасност и защита на населението“ – Велико Търново.

Спазвайки влезлите в сила промени в Наредбата за административното обслужване (Приета с ПМС №246/13.09.2006 г., посл.изм. и доп. с ПМС 14/29.01.2020 г., изм. и доп. ДВ. бр.27 от 2 Април 2021г., изм. и доп. ДВ. бр.90 от 29 Октомври 2021г. изм. ДВ. бр.47 от 24 Юни 2022 г.), в РДПБЗН и прилежащите и структури са обозначени местата за предоставяне на административни услуги с единното наименование съгласно чл. 20, ал. 1, т. 1 и прил. № 7 от Наредбата – „Център за административно обслужване (ЦАО)“.
Докладът е изготвен в изпълнение на разпоредбите на чл. 24, т. 8 от НАО и включва информация за организацията, изпълнението и отчитането на дейностите свързани с получаването на обратна връзка и измерването на удовлетвореността на потребителите на административни услуги, предоставяни от РДПБЗН – Велико Търново. Анализираната информация цели да определи нагласите на потребителите на административни услуги и тяхната представа за качеството на осъществяваното административно обслужване в РДПБЗН – Велико Търново и териториалните й звена.
II. Измерване удовлетвореността на потребителите. Методи за обратна връзка:

В изпълнение на задълженията по чл. 24 от Наредбата за административното обслужване, със заповед са утвърдени Вътрешни правила за условията и реда за осъществяване на обратна връзка с потребителите на административни услуги в РДПБЗН – Велико Търново, които уреждат видовете средства за осъществяване на обратна връзка, приемането, регистрирането, разпределянето и разглеждането на получената писмена и устна информация и реда за уведомяване на потребителите на административни услуги за предприетите действия в резултат на получената и анализирана информация от осъществената обратна връзка. Анкетирането се провежда постоянно по желание на потребителите на административни услуги. Анкетните карти в ЦАО и кутиите за поставяне на попълнените карти са разположени по начин, осигуряващ свободен достъп до тях на потребителите, като за попълване на анкетата и поставянето й в кутията не е необходима намесата на служител. В Центровете за административно обслужване се поддържат постоянни наличности от анкетни карти.
Със заповед са утвърдени Вътрешните правила за организация на административното обслужване на РДПБЗН – Велико Търново, които гарантират равен достъп до административните услуги и до информация за административните услуги, регламентирани са различни форми за достъп до административни услуги и информация за тях, надеждна обратна връзка и качество на предоставените услуги. Определена е Постоянна работна група за извършване преглед и при необходимост актуализация за исканията за предоставяне на административни услуги в РДПБЗН – Велико Търново. Регламентиран е реда за осигуряване на равен достъп до административното обслужване в РСПБЗН и РДПБЗН на граждани в неравностойно положение.
В Центровете за административно обслужване в сградите на РДПБЗН и районните служби са поставени информационни табла с образци на заявления и информация за  необходимите документи и дължимите такси за предоставяне на съответната административна услуга. На интернет-страницата на РДПБЗН – Велико Търново се поддържа актуална информация за предоставяните административни услуги, необходимите документи и изисквания. 
На интернет страницата на ОДМВР – Велико Търново се поддържа рубрика ПБЗН, на която е публикувана информация за РДПБЗН – Велико Търново и подчинените РСПБЗН, за административен пощенски адрес, адрес на електронна поща, телефони за връзка. В рубриката е публикувана информация за приемните дни и часове на директора на РДПБЗН - Велико Търново и на началниците на РСПБЗН, както и информация (на български и английски език) свързана с административното обслужване и предлаганите административни услуги.
В изпълнение на чл. 24 и §7 от ПЗР на Закона за българския жестов език в центъра за административно обслужване в РДПБЗН – Велико Търново е създадена организация за административно обслужване на глухите и сляпо-глухите лица. От страна на ГДПБЗН – МВР е осигурен безжичен рутер със СИМ карта за осъществяване на видеоконферентна връзка с преводач, владеещ български жестов език, с цел подпомагане на лицата в неравностойно положение при осъществяване на административното обслужване.
· Извършване на анкетно проучване
За осъществяване на непрекъсната обратна връзка с потребителите на административни услуги, РДПБЗН – Велико Търново и подчинените РСПБЗН използват „анкетна карта“, въз основа на които се изготвя Анализ за измерване на удовлетвореността на потребителите, които използват предлаганите от РДПБЗН и РСПБЗН административни услуги. Чрез него се стремим да получаваме информация за оценката, която дават потребителите на извършените административни услуги и се установява връзка между тях и администрацията.
Анкетирането се провежда постоянно и е по желание на потребителите на административни услуги. Анкетните карти в ЦАО и кутиите за поставяне на попълнените карти са разположени по начин, осигуряващ свободен достъп до тях на потребителите, като за попълване на анкетата и поставянето й в кутията не е необходима намесата на служител. Във ЦАО се поддържат постоянни наличности от анкетни карти.
В РДПБЗН Велико Търново и РСПБЗН са определени със заповед комисии за отваряне на кутии за анкетни карти, предложения и сигнали. Комисиите отварят кутиите за установяване на наличието на поставените в тях анкетни карти, предложения и сигнали, и изготвят и изпращат в деловодството на Регионалната дирекция протокол. 
През 2025 г. в РДПБЗН – Велико Търново и РСПБЗН общо са постъпили 42 броя анкетни карти. Потребителите на административни услуги са отговорили на въпросите, които са зададени в Анкетната карта, както следва:

· Знаете ли, че в Портала за електронни административни услуги на МВР с електронен адрес https://e-uslugi.mvr.bg може да извършвате справки и заявите електронни услуги – Да – 27 бр./  Не – 15 бр.;

· Получихте ли точна и разбираема информация за административните услуги и административното обслужване от интернет страницата на МВР, Административния регистър или обявените телефони за връзка – Да – 39 бр./ По – скоро да – 3 бр./ По – скоро не и Не – 0 бр. ;

· Наложи ли се да изчакате повече от 20 минути, за да Ви обслужат? – Да – 0 бр./ Не – 42 бр. ;

· Получихте ли любезно отношение от нашите служители? – Да – 42 бр. 

·  Доволни ли сте от предоставеното Ви административно обслужване? – Да – 42 бр.
При извършеното проучване в края на годината се установи, че през 2025 г. са постъпили общо 42 анкетни карти в РДПБЗН – Велико Търново и районните служби, което е около 8,72 % от 482 предоставени административни услуги през анализираната година. 
Информация за лошо административно обслужване или предложения за неговото подобряване не са постъпвали и чрез другите канали за обратна връзка с потребителите – по телефон, e-mail, писмени или устни сигнали.
През 2025 г. ползвателите на административни услуги са дали оценка само чрез попълване на анкетна карта за обратна връзка в ЦАО. Останалите предложени възможности –  пощенски кутии за мнения, предложения и сигнали; електронна форма на анкетна карта; електронните пощи на РДПБЗН – Велико Търново и РСПБЗН, не са ползвани от потребителите за изразяване на мнение относно административното обслужване. 
- Провеждане на консултации със служителите 

През 2025 г. регулярно са извършвани консултации със служителите, ангажирани с предоставянето на административни услуги с цел да се дискутират идентифицираните неформални обратни връзки и преките впечатления, оставени от потребителите за степента на удовлетвореност от предоставеното административно обслужване. Обсъдени са възможните мерки, които да се предприемат за подобряване на административното обслужване в отговор на получената информация от потребителите, както и проблемите, произтичащи от комуникацията на служителите. 
От анализа на проведените консултации може да се обобщи следното:
· потребителите на административни услуги заявяват много добра оценка за нивото на административното обслужване;

· няма направени отзиви или забележки за слабости и допуснати неточности от служителите при извършване на административното обслужване;
- при осъществяване на административното обслужване се прилагат и спазват въведените задължителни и препоръчителни стандарти за качество, а именно - единното наименование на Центъра за административно обслужване и наличието на указателни табели за местонахождението му; осигуряване на подходящи условия и достъпност до и във служебните помещения; идентификация на служителите при осъществяване на административното обслужване; спазване на правилата за комуникация с потребителите и начина на предоставяне на информацията относно административното обслужване; минимално време за изчакване за обслужване; оказване на съдействие и помощ при попълването на образците искания/заявления.

- Извършване на наблюдение по метода „таен клиент“
В съответствие с разработената от Института по публична администрация „Методология за провеждане на наблюдението по метода „Таен клиент“ е извършено проучване по метода „таен клиент“ в РСПБЗН към РДПБЗН – Велико Търново.  

Проучването се извърши чрез контакт по телефоните и e-mail адресите публикувани на интернет страницата на ОДМВР – Велико Търново в рубрика „Пожарна безопасност и защита на населението“, имащ за цел да тества определено поведение на служителите, а именно:

· Действия на служителите;

· Време за реакция;

· Пълнота и достоверност на информацията;

· Отношение на служителите;

· Достъпността и актуалността на информацията оповестена на интернет сайта на ОДМВР – Велико Търново в рубрика „Пожарна безопасност и защита на населението“.
Целта на проучването е да се установи степента на спазване на основните стандарти, посочени във вътрешните правила за организацията на административното обслужване в РДПБЗН – Велико Търново и Харта на клиента.
В резултат на проучването са констатирани минимални пропуски при представянето на длъжностните лица и предоставянето на пълна информация за извършваните от РДПБЗН – Велико Търново и структурните звена административни услуги. Всички служители, с които „тайния клиент“ е осъществил контакт са били любезни и отзивчиви. 
· Анализ на сигнали, предложения, жалби и похвали
Дейността по постъпилите сигнали и предложения през 2025 г. се осъществява в съответствие с разпоредбите на АПК, Правилата за организацията на работата в МВР с предложенията и сигналите, утвърдени с МЗ рег. № 8121з-522/27.04.2022 г., изм. с МЗ рег. № 8121з-355/06.03.2023 г., заповед рег. № 1983з-712/19.09.2023 г. на директора на ГДПБЗН-МВР относно организация на дейността на ГДПБЗН за прилагане на Правилата и заповед рег. № 1282з-723/26.09.2023 г. на директора на РДПБЗН – Велико Търново относно създаване на организация за прилагане на правилата.

Предложенията и сигналите могат да бъдат писмени или устни, да бъдат подадени лично или чрез упълномощен представител, по телефон или по електронна поща. На видни и достъпни места в сградите на РДПБЗН и РСПБЗН са поставени кутии за сигнали и предложения и указателни табели с необходимата информация за приемни дни и часове. 

По отношение на анализа на постъпилите сигнали, предложения, жалби и похвали/благодарствени писма през календарната 2025 г. няма постъпили такива, които да имат отношение с административното обслужване на гражданите и бизнеса.
- Анализ на медийни публикации
При проведеното медийно наблюдение за 2025 г. във връзка с административните услуги, извършвани от звената за административно обслужване при РДПБЗН – Велико Търново, не са идентифицирани медийни прояви, които акцентират административното обслужване в дирекцията и районните служби.
III. Управление на удовлетвореността на потребителите 

Изводи:

1. Потребителите на административни услуги са удовлетворени от създадената организация и реда за предоставяне на административни услуги от РДПБЗН – Велико Търново и подчинените районни служби;

2. В анкетните карти не се съдържат негативни оценки и/или мнения и препоръки, които да бъдат взети предвид от ръководството  и за които е необходимо да бъдат набелязани коригиращи действия;

3. Потребителите на административни услуги не проявяват голям интерес от попълване на анкетните карти, въпреки непосредственият достъп до същите, до кутиите за поставяне на картите и тяхната анонимност.
Предприети през годината действия за подобряване на административното обслужване:

През 2025 г. периодично се извършваше проверка на състоянието на информационните табла в Центровете за административно обслужване и в районните служби. Информацията се актуализираше своевременно, като образци на заявления, информация за необходимите документи и дължимите такси за предоставяне на съответната административна услуга се подменят при необходимост.
На интернет страницата на ОДМВР – Велико Търново се поддържа в актуалност рубрика ПБЗН, публикуваната информация за административен пощенски адрес, адрес на електронна поща, телефони за връзка. както и информацията свързана с административното обслужване и предлаганите административни услуги.
Цели за изпълнение:

През 2026 г. Регионална дирекция „Пожарна безопасност и защита на населението“ – Велико Търново съгласно чл. 24, ал. 1, т. 3 от Наредбата ще извърши наблюдение по метода „таен клиент“, като използва различните канали: посещение на място, по телефона или електронната поща.
Въпреки дадените положителни оценки, ръководството на РДПБЗН – Велико Търново се стреми да подобрява достъпа до административните услуги и да повишава качеството им, да улеснява потребителите при получаването на информация за видовете административни услуги, за необходимите образци на заявления и регламентираните срокове за предоставяне на услугата, да предоставя на потребителите консултация за задължителния набор от документи, необходими за предоставянето на административна услуга, да въвежда механизми за надеждна обратна връзка с потребителите, да извлича поука от направените коментари, да повишава качеството на крайния продукт и да извършва измерване и публикуване на оценките за удовлетвореност на потребителите.

ДИРЕКТОР:

СТАРШИ КОМИСАР
                     








(п)
Красимир Кръстев

